b'\n_START_ARTICLE_\nSamopostre\xc5\xbeni terminal kartice zdravstvenega zavarovanja\n_START_PARAGRAPH_\nSamopostre\xc5\xbeni terminal kartice zdravstvenega zavarovanja (sistem samopostre\xc5\xbenih terminalov, kratica SST), pogovorno poimenovan tudi zdravkomat je bila naprava proizvajalca Siemens, namenjena potrjevanju kartice zdravstvenega zavarovanja v Republiki Sloveniji._NEWLINE_Terminali so bili odstranjeni leta 2010 po uvedbi neposrednega dostopa izvajalcev zdravstvenih storitev do podatkov zdravstvenega zavarovanja.\n_START_SECTION_\nOmre\xc5\xbeje terminalov\n_START_PARAGRAPH_\nV Sloveniji je leta 2008 obratovalo 298 samopostre\xc5\xbenih terminalov, katerih osnovna funkcija je bila potrjevanje kartice. Name\xc5\xa1\xc4\x8deni so bili javnih prostorih po vsej Sloveniji, predvsem tam, kjer so jih uporabniki zdravstvenih storitev najbolj potrebovali (v bolni\xc5\xa1nicah, zdravstvenih domovih, izpostavah zavarovalnic, lekarnah, ...). Kriteriji za izbiro lokacij so bili v za\xc4\x8detku \xc5\xa1irjenja mre\xc5\xbee terminalov \xc5\xa1tevilo prebivalcev oziroma opredeljenih pacientov, oddaljenost od najbli\xc5\xbejega terminala, dostopnost invalidom ..._NEWLINE_Terminali so bili preko Telekomovega omre\xc5\xbeja povezani s centralno lokacijo v Ljubljani, kjer se je nahajal transakcijsko komunikacijski stre\xc5\xbenik. Ta je preko ADSL linije (ali linije ISDN kjer ADSL ni bil mogo\xc4\x8d) posameznemu terminalu posredoval ustrezne podatke o kartici ter zavarovanjih iz podatkovnih stre\xc5\xbenikov ZZZS, Adriatica Slovenice d.d. Triglava zdravstvene zavarovalnice d.d. in Vzajemne zdravstvene zavarovalnice d.v.z.'